সারা সপ্তাহেই যদি একটু একটু করে ছুটির দিনের কাজ করে রাখা যায় তাহলে ছুটির দিনে একটু সময় আপনি বের করতে পারবেন। ছুটির দিনে সংসারের কাজে সন্তানদের শামিল করা যায়। তারাও আপনাকে সাহায্য করল। এতেও আপনার সময় কিছুটা বাঁচবে। ছুটির দিন দুপুরে আপনি ইচ্ছে করলে বিশ্রাম নিতে পারেন অথবা শুনতে পারেন পছন্দের কোনো গান অথবা পড়তে পারেন প্রিয় কোনো বই। কোনো এক ছুটির দিনে পরিবারের সবার সাথে বেরিয়ে আসতে পারেন আশপাশের কোথাও থেকে। আসলে ছুটির দিনে যদি একঘেয়ে রুটিন থেকে বের হয়ে নিজের শখের জন্য বা বিশ্রামের জন্য একটু সময় বের করে উপভোগ করেন; তাহলে দেখবেন সারা সপ্তাহই ভালো যাবে। নিজেকে এতটা কান্ত মনে হবে না। তাই প্রয়োজন একটু পরিকল্পনার আর গুছিয়ে নিজের কাজটা করা। তাহলে দেখা যাবে আপনিও আপনার শখের জন্য একটু সময় কাটাতে পারছেন।